Mona Lisa Smile

***Mona Lisa Smile*** (títol orichinal en anglés, en aragonés ***A risilleta de Mona Lisa***, estrenada en Aragón con o suyo títol traduciu enta lo castellano como ***La sonrisa de Mona Lisa***) ye una cinta de cine de drama de cine estausunidense estrenada l'anyo 2003, dirichida por Mike Newell seguntes un guión orichinal de Lawrence Konner y Mark Rosenthal, con una banda sonora orichinal de Rachel Portman, una dirección de fotografía d'Anastas N. Michos, una producción cinematografica d'Elaine Goldsmith-Thomas, Deborah Schindler y Paul Schiff ta las productoras *[[Columbia Pictures]]*, *[[Revolution Studios]]* y *[[Red Om Films Productions]]*, y que conta con un elenco d'o cual en fan parte, entre d'atros actors, Julia Roberts, Kirsten Dunst, Julia Stiles, Maggie Gyllenhaal, Juliet Stevenson, Dominic West, Ginnifer Goodwin, Topher Grace, John Slattery, Marcia Gay Harden, Jordan Bridges, Marian Seldes, Donna Mitchell, Terence Rigby, Laura Allen, Tori Amos, Emily Bauer, Lisa Roberts Gillan, Annika Marks, Ebon Moss-Bachrach, Lily Rabe y Krysten Ritter.

O títol d'a cinta fa referencia la famosa risilleta a un cuadro de Leonardo da Vinci, *[[A Gioconda]]*, dita popularment *Mona Lisa* (una imachen d'o cuadro amanixe en a cinta), y a la canción *[[Mona Lisa (canción de Nat King Cole)|Mona Lisa]]* cantada por Nat King Cole pero versionada ta la cinta por *[[Seal]]*. Antiparte, Julia Roberts recibió 25 millons de dólars por a suya interpretación, estando asinas o mayor salario percibiu por una actriz por a suya interpretación en una cinta dica l'inte.

En a cinta se conta la historia de *Katherine Ann Watson*, una choven de 30 anyadas de California que plega en o *[[Wellesley College]]* de Wellesley (Massachusetts) como profesora d'Historia de l'Arte en l'anyo 1953 y troba un conchunto d'alumnas muit bien preparadas intelectualment pero presoneras d'una mentalidad extremadament conservadora que las educa ta pensar nomás que en o matrimonio, en tener fillos y en cudiar, subordinadas, a su mariu. *Katherine* preba d'ubrir os suyos uellos no nomás que a l'arte moderno so que tammién a una atra visión alternativa y muito mas moderna d'o papel d'a muller en o mundo, trobando-se con a incomprensión no nomás que d'os dirichenz d'a universidat so que tamién de bellos d'os profesors d'o centro y mesmo de parte d'as alumnas.

A cinta s'ambienta en l'anyo 1953 en Wellesley (Massachusetts) y las suyas escenas se filmoron en a mesma universidat a on s'escayece la trama argumental d'a cinta en Wellesley (Massachusetts), en Glen Ridge (Nueva Jersey), en New Haven (Connecticut), en Oakland y San Francisco (California), en Parker y en Nueva York, Putnam Valley, Tarrytown y Yonkers (Nueva York) entre lo 30 de setiembre de 2002 y chinero de 2003.

*Mona Lisa Smile* ha recibiu bellas nominacions a bels premios cinematograficos, en destacando una nominación a los Premios Globos d'Oro a la Millor Canción Orichinal en a suya 61<sup>ena</sup> edición, ta la canción *The Heart of Every Girl*, d'Elton John y Bernie Taupin.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Mona Lisa Smile'' en Internet Movie Database.
*  ''Mona Lisa Smile'' en TCM Movie.
*  ''Mona Lisa Smile'' en AllMovie.
*  ''Mona Lisa Smile'' en Box Office Mojo.
*  ''Mona Lisa Smile'' en en Rotten Tomatoes.